	Ибн Боз
Унинг тўлиқ исми: Абдулазиз ибн Абдуллоҳ ибн Абдурраҳмон ибн Муҳаммад ибн Абдуллоҳ ибн Боз. Бу Ямандан чиққан қабиладир.

Бу киши Саудия Арабистони Қироллигининг муфтийси ва бу мамлакатнинг илмий тадқиқот ва маърифат бўйича доимий қўмитанинг раиси бўлган. 

Ибн Боз – асримизнинг энг катта ислом олимларидан бири 

Бу киши 1330 ҳ.й. Зул-ҳижжа ойида Рийозда таваллуд топган. Шайх туғилганида кўзи кўрарди, лекин 1346 ҳ.й.да хасталикка чалиниб олдин кўриш қобилиятини қисман йўқотган, сўнгра эса 1350 ҳ.й.да бутунлай кўриш қобилиятини йўқотган. 

Ибн Боз болалигидан тақво муҳитида яшаган. Унинг оиласи диндорлиги ва олий хулқи билан танилган эди. Балоғатга етмасдан у  Қуръон ёдлаган эди. Турли илмларни эса у киши Нажддадаги ўша вақтнинг энг машҳур олимларидан ўрганган эди. 

Бу кишининг уч ёшлигида отаси вафот этган эди ва у онаси билан қолди. Онаси ўғлининг шаръий илмларни эгаллаши ҳақида қайғурарди. Унинг исми Ҳайа бинт Усмон бин Абдуллоҳ ал-Ҳузайм. Шайх йигирма олти ёшга тўлганида онаси вафот этган. 

Муфтийнинг ота-онасини Аллоҳ раҳм қилсин!

Отасидан ёшлигида маҳрум бўлгани учун Ибн Бознинг турмуши оғир бўлган. Ўн уч ёшида у акаси Муҳаммадга бозорда эркаклар кийимини сотишга ёрдам берарди. 

Ибн Боз турли вақтларда турли лавозимларни эгаллаган эди: олдин қози (судья) бўлиб бир вақтнинг ўзида Риёздаги бир институтда дарс берарди. Сўнг Мадина университети раҳбарининг ўринбосари, кейин эса раҳбари этиб тайинланди. 1395 ҳ.й.да илмий тадқиқот ва маърифат бўйича доимий қўмитанинг раиси этиб кейин эса 1414 ҳ.й.да Саудия Арабистони Қироллигининг муфтийси ва катта уламолар раиси этиб тайинланди.

У кишининг бу лавозимдаги фаолиятининг аҳамияти улкандир. Аллоҳ шайх бизга келтирган яхшилиги учун мукофотласин!

У киши исломнинг турли соҳалари бўйича китоблар ёзиб, кўпгина рисолалар ёзган. Турли саволларга берган фатволари эса жуда кўпдир. 

Шайх1420 ҳ.й.да (1999 м.й. май ойида) вафот этган. Унинг жанозасида юз минглаб мусулмонлар қатнашган.
Саҳиҳ ҳадисда, Аллоҳ илмни олимларни олиб қўтаради, дейилган. Бошқа ҳадисда эса олимнинг оми устидан фазилати тўлин ойнинг бошқа осмон сайёраларидан бўлган фазилати кабидир дейилган.
Аллоҳ Ибн Бозни яхши мукофотлаб уни раҳм қилсин!

	 


